Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 177

3. partnerszerep felajánlása, együttmûködés kereteinek biztosítása az újságírók számára. A magyar újságíró-társadalom számára a kormányzat kínáljon partnerszerepet a csatlakozással kapcsolatos kommunikációban. Ki kell mondani: a sikeres csatlakozás és a hatékony belsõ felkészülés nemzeti érdek, amelyben minden jelentõs szakmai csoportnak szerepet kell játszani. A belsõ felkészülés össztársadalmi ügy, minden állampolgárt érintõ közügy és nem csak politikai kérdés. A belsõ felkészülés segítésében a kormányzat partnerszerepet kínál a legfontosabb közvetítõ csoportok, a társadalmi véleményvezérek, ezen belül kitüntetetten az újságírók számára. A felkészülés sikerében kiemelkedõ a média felelõssége, hiszen az állampolgárok a közügyekrõl szerzett információik döntõ részét a médiából szerzik. A partnerség keretében a kormányzat rendszeres visszajelzési lehetõséget, véleményt kér a médiaszakemberektõl a kommunikáció hatékonyságáról, a közönség EU-csatlakozással kapcsolatos média-preferenciáiról. Ugyanakkor a kormányzat megkülönböztetetten támogatja a magyar újságíróknak a felkészüléssel kapcsolatos, magas szintû szakmai munkáját. 2002/151/II. szám A partnerség keretében a kormányzat segíti az újságírók felkészülését az egyes szakterületeken. Segíti és támogatja, hogy — az egyes társadalmi csoportok érdekeltségét és az érintettségét érzékeltetõ összefüggések és információk eljussanak az újságírókhoz, — naprakész információkat ad ahhoz, hogy az újságírók speciális média-célcsoportjaik számára rendszeresen releváns információkban gazdag tartalmat juttathassanak el, — az újságírók legyenek ezen információk hatékony, szakmailag magas szintû, független közvetítõi (e célra pl. újságíró továbbképzéseket szervez), — az újságírók segítsék az egyének és csoportok önálló véleményformálását a csatlakozással kapcsolatban.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes